জঙ্গি হানায় রক্তাক্ত কাশ্মীর, কী বললেন নরেন্দ্র মোদি?

ওয়েব ডেস্ক: জঙ্গি হানায় (Terrorist Attack) ফের রক্তাক্ত হল ভূস্বর্গ কাশ্মীর (Kashmir)। দক্ষিণ কাশ্মীরের অনন্তনাগ জেলার পহেলগাঁওয়ে (Pahalgam) পর্যটকদের উপরে নির্বিচারে গুলিবর্ষণ চালায় জঙ্গিরা। ঘটনায় প্রাণ হারিয়েছেন অন্তত পাঁচজন পর্যটক। গুরুতর আহত অবস্থায় হাসপাতালে ভর্তি আরও ১২ জন। এমন নির্মম হামলায় গোটা দেশ শোকাহত।

ভূস্বর্গে এই জঙ্গি কার্যকলাপের কড়া নিন্দা করে সৌদি আরব থেকে এক্স হ্যান্ডেলে বার্তা দিয়েছেন প্রধানমন্ত্রী নরেন্দ্র মোদি (Narendra Modi)। তিনি লিখেছেন, “জম্মু-কাশ্মীরে জঙ্গি হামলার তীব্র নিন্দা জানাচ্ছি। যাঁরা তাঁদের প্রিয়জনকে হারিয়েছেন, তাঁদের প্রতি আমার গভীর সমবেদনা। আহতদের দ্রুত আরোগ্য কামনা করছি। এই কাপুরুষোচিত হামলায় যাঁরা জড়িত, তাঁদের কোনওভাবেই রেহাই দেওয়া হবে না। সন্ত্রাসবাদ নির্মূলের লড়াই আরও জোরদার হবে।”

আরও পড়ুন: UPSC-র ফলপ্রকাশ, প্রথম ১০০-য় বাংলার মাত্র ১! দেখুন তালিকা

প্রসঙ্গত, অমরনাথ যাত্রা শুরুর আগে এমন এক ঘটনায় ব্যাপক আতঙ্ক ছড়িয়েছে উপত্যকায়। প্রধানমন্ত্রী মোদি জেদ্দা থেকেই টেলিফোনে স্বরাষ্ট্রমন্ত্রী অমিত শাহকে (Amit Shah) অবিলম্বে কাশ্মীরে গিয়ে পরিস্থিতি খতিয়ে দেখার নির্দেশ দেন। কেন্দ্রীয় সরকারের তরফে কড়া পদক্ষেপের বার্তা দেওয়া হয়েছে।

I strongly condemn the terror attack in Pahalgam, Jammu and Kashmir. Condolences to those who have lost their loved ones. I pray that the injured recover at the earliest. All possible assistance is being provided to those affected.

Those behind this heinous act will be brought…

— Narendra Modi (@narendramodi) April 22, 2025

ইতিমধ্যেই উপত্যকায় যাওয়ার প্রস্তুতি শুরু করেছেন অমিত শাহ। এদিকে জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাও রামবান সফর স্থগিত করে শ্রীনগরে ফিরেছেন। হামলার তীব্র নিন্দা করে তিনি বলেন, “এই ঘটনা বিশ্বাসযোগ্য নয়। পর্যটকদের উপর হামলা কাপুরুষোচিত। এই জঙ্গিরা পশুর থেকেও নিকৃষ্ট। আমি আহতদের পরিবারের প্রতি সহানুভূতি জানাচ্ছি।”